Hlina, Alojz, poslanec NR SR (2013-06-19):
Vážená pani predsedajúca, vážení kolegovia, kolegyne, kolegovia. Trošku ma rozptýlil pán predseda Sulík, musím sa skoordinovať, aby som niečo nepovedal zle. (Povedané so smiechom.) K tomuto vážnemu zákonu naozaj je nevyhnutné niečo povedať, ale aj vo svetle aktuálnych udalostí, ktoré tu sú, poviem. Ak, a ja som nikdy nebol priateľom konšpiračných teórií, častokrát naozaj vyznie smiešne, ale kopu ľudí a veľa ľudí aj ja poznám, sú. Nuž dávam námet, či prípadne by sa, keď stretnú nejakého člena, funkcionára SMER-u, či by sa ich prípadne nespýtali, že či náhodou to nie je nejaká konšpirácia? Ak niekedy dávnejšie sa vytvárali zmluvné dokumenty na, princípom loydovskej poisťovne, ktorá poistí všetko, tak to bol zmluvný dokument, ktorý zazmluvnil všetko. Ja som to aj včera hovoril v tej faktickej. Už mi len chýbalo, že zazmluvní – a tento kandidát si bude myslieť toto – hej, čiže to bude taký RoboCop, čiže on už bude aj vedieť, čo si má myslieť. To už tam zatiaľ ešte definované v tej, v tom zmluvnom dokumente nebolo, ale bolo tam v tej preambule, zacitujem, že: „pre úspešné zvládnutie parlamentných volieb a nastolenie nového poriadku na Slovensku“. A to je to vo svetle aj zákona tohto, o ktorom sme tu, priatelia konšpiračných teórií vedia, o čom hovorím. To znamená, že štát má tendenciu a chuť kontrolovať a nastoľovať nové poriadky. No tak keď by sme ju rozvinuli, tú teóriu new order, toho nového poriadku a svetového poriadku, čiže pred, keď pred niekoľkými rokmi niekto v mene strany SMER podpisoval zmluvné dokumenty, ktorého účelom bolo vyhrať voľby a nastoliť nový poriadok na Slovensku, tak vo svetle tohto je toto, je len logickým dôsledkom pokračovania, hej. To znamená, tých zväzovaní občanov a ľudí krajiny za účelom ich podrobenia. Tie spiklenecké teórie, na internete je ich toľko, že nestihnete to ani zaregistrovať, koľko ich je, ale v zásade sa v tomto zjednocujú. To znamená, sú za tendenciu plne kontrolovať toho občana. Takže na to som chcel upozorniť a ale chcel by som dať aj taký návrh na konci, že ja som teda nie priateľ. To možno bola niekoho prehnaná iniciatíva a možno čítal viac, ako, ako musel. Ale možno aj nie. Ja neviem. Viete, v tejto krajine naozaj neviem už, čomu mám veriť. Avšak uzatvoriť zmluvný dokument, kde nastoľujete nový poriadok, je, buď je to na úrovni mimoriadnej odvahy s vedomím si, že to je hlboko skryté, skonšpirované, alebo na úrovni takého bláznovstva. No neviem v tejto chvíli to vyhodnotiť, ale niečo z toho to určite bude. Takže ak takýto dokument existuje, je pre spoločnosť nevyhnutné poznať, že nakoľko je relevantný, aj nakoľko teda tá snaha prepašovať sem tých 90 dní bola len nevinnou, nevinnou, doplnením vymáhateľnosti niečoho, čo, ako pán kolega hovoril, že sa len narodilo a už bolo mŕtve, hej. Čiže aj sa mi to ťažko hovorí. Ja viem, že tu sú ľudia, ktorí by o konšpiráciách vedeli vypovedať, ale pre túto chvíľu by som rozvinul tú teóriu a schválne by som chcel, že by vás, ľudí zo SMER-u, sa na to pýtali. Lebo naozaj potom, keď to nevysvetlíte alebo nedovysvetľujete, tak to môže byť pre vašich voličov mimoriadne možno aj skľučujúce poznanie, že vy vlastne nastoľujete vládu nového poriadku, ktorá je vládou za účelom ovládnutia svetových špičiek a neviem čoho, za kontrolou... (Prerušenie vystúpenia predsedajúcou.)